Приложение № 5 към чл. 4, ал. 1  
  
(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от 28.08.2019 г., доп. - ДВ, бр. 62 от 2022 г., в сила от 05.08.2022 г.)

**ДО**  
 **ДИРЕКТОРА НА РИОСВ**  
 **ПЛОВДИВ**

**УВЕДОМЛЕНИЕ**

за инвестиционно предложение

от **„Мебелор” ООД,**

**УВАЖАЕМИ Г-Н ДИРЕКТОР,**

Уведомяваме Ви, че **„Мебелор” ООД** има следното инвестиционно предложение **„„ПУП – ПРЗ относно ПИ с идентификатор 87240.17.61 за който е отреден УПИ 017002 търговски център, ПИ с идентификатор 87240.17.63 за който е отреден УПИ 017003 търговски център, ПИ с идентификатор 87240.17.62 и ПИ с идентификатор 87240.17.64 в масив 17, местност „Чардака“, землище на с. Ягодово, Община Родопи, Област Пловдив с цел обединяване за обособяване на нов УПИ ЗА ПРОИЗВОДСТВЕНА И СКЛАДОВА ДЕЙНОСТ в масив 17, местност „Чардака“, землище на с. Ягодово, Община Родопи, Област Пловдив“.**

**Характеристика на инвестиционното предложение:**

**1. Резюме на предложението:**

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

Инвестиционното предложение е ново.

Предвижда се промяна предназначението на земеделска земяна поземлени имоти с идентификатори ПИ 87240.17.61, 87240.17.62, 87240.17.63, 87240.17.64, 87240.17.65 с обща площ 67 500 кв.м по КК на с. Ягодово, община Родопи, област Пловдив, за изграждане на фабрика за производство на мебели, на цех за металообработка за собствени нужди и складова зона за готова продукция.

Производството на мебели и метални изделия ще се осъществява чрез поръчки по проекти от фирми – чрез директни заявки на контрагенти, заявки от търговските отдели на „Мебелор ООД“, като в зависимост от заданието се извършва пълен инженеринг (проектиране, конструиране и др.) от конструкторския отдел.

**2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:**

Намерението на инвеститорите е след промяна предназначението на имотите да се обособи ново УПИ - *"предимно производствена зона" (Пп)* за да се създадат устройствени условия за изграждане на **ПРОИЗВОДСТВЕНА И СКЛАДОВА ДЕЙНОСТ**

**За реализация на ИП се предвижда следното строителство:**

1. ***Корпус 1 „Производство на мебели“ с площ 15 360 кв.м включващ :***

1.1 Цех „Механична обработка“

1.2 Цех „Окомплектовка и монтаж“

1.3 Цех „Дърводелска работилница“

1.4 Цех „Бояджийски дейности“

1.5 Цех „Опаковане и експедиция“

1.6 Котелно

1.7 Компресорно

1.8 Канцеларии

1.9 WC

1.10 Трафопост

1.11 Склад „Обков“

1.12 Склад „Доставни изделия“

1.13 Склад „Готова продукция“

Предвижда се сградата на Корпус 1 да бъде едноетажна по цялата си застроена площ, като не се планира подземен етаж. Размерите ще са: приблизително 144 м/107 м с осова мрежа, 12 м/15 м и светла височина 5,5 м.

Ще се изпълни чрез сглобяема стоманобетонна конструкция, състояща се от чашковидни фундаменти, монтирани върху предварително излети стоманобетонови основи, монтажни предварително напрегнати колони, греди и покривно покритие - послоен монтаж изпълнен посредством стоманена профилирана поцинкована (LT) ламарина, топло и хидроизолация.

Фасадното ограждане ще се изпълни посредством термопанели с дебелина 10 см стъпващи върху предварително монтирани ранбалки. Укрепването на фасадите ще се осъществи с междинни стоманобетонови колони.

1. ***Корпус 2 - „Производство на метални изделия“ с площ 5 189 кв.м включващ***:

2.1 Цех „Механична обработка“

2.2 Цех „Прахово боядисване“

2.3 Цех „Монтаж“ и буферна зона

2.4 Битова – зона за хранене и съблекални

2.5 Канцеларии

2.6 Склад „Инструментална“

Сградата на Корпус 2 се предвижда да бъде едноетажна постройка като в една зона се обособява двуетажен обем за обособяване на санитарно битовия блок и разливната със столовата. В корпус 2 не се предвижда изграждане на подземен етаж.

Изграждането ще се изпълни посредством стоманена конструкция, състояща се от стоманобетонови фундаменти върху които стъпват предварително заготвени стоманени колони, ригели, столици и покривно покритие от послоен монтаж посредством стоманена профилирана поцинкована (LT), топло и хидроизолация. На първи приземен етаж на санитарно битовия блок ще се организира зона за хранене с разливно, а на втория етаж са предвидени съблекални за 205 мъже и 45 жени.

1. ***Корпус – 3 - „Склад готова продукция“ - с площ 6 464 кв.м***

Сградата се предвижда да бъде с приблизителни размери 60 м/105 м с осова мрежа 12 м/15 м и светла височина 7,5 м.

Изграждането на сградата ще се изпълни посредством сглобяема стоманобетонна конструкция, състояща се от чашковидни фундаменти, монтирани върху предварително излети стоманобетонови основи, монтажни предварително напрегнати колони, греди и покривно покритие - послоен монтаж, изпълнено посредством стоманена профилирана поцинкована (LT) ламарина, топло и хидроизолация.

Фасадното ограждане ще се изпълни посредством термопанели с дебелина 10 см стъпващи върху предварително монтирани ранбалки. Укрепването на фасадите ще се осъществи с междинни стоманобетонови колони.

1. ***Административна сграда в състав:***

4.1 Първи етаж - около 754 кв.м

4.1.1 Фоайе

4.1.2 Кабинети „Мениджър проекти“

4.1.3 Кабинети „Конструктори“

4.1.4 Санитарни възли ет.1

4.2 Втори етаж -около 754 кв.м

4.2.1 Фоайе

4.2.2 Офиси и канцеларии на ръководството на завода

4.2.3 Санитарни възли ет.2

Административната сграда се предвижда да бъде двуетажна по цялата си застроена площ, без подземен етаж, с размери около 15 м/48 м и светла етажна височина 3,5 м на ет.1 и 3,0 м на ет.2.

Ще се изпълни посредством монолитна стоманобетонова конструкция, състояща се от греди, колони, плочи и противоземетръсни шайби.

1. ***КПП и технническо стопанство с приблизителна площ- 120 кв.м***

Предвижда се сградата да бъде едноетажна и изпълнена от стоманена конструкция стъпваща върху монолитната конструкция на подземния водоем.

На откритата площ върху 2 500 кв.м ще се обособят паркоместа за автомобилите на персонала и пребиваващи в обекта. Планира се в зоната на паркинга да се осъществи армиране на тревната площ посредством PVC паркинг елементи. В зоната на маневриране на превозните средства ще се положи настилка от бетонови елементи.

В зоната на тротоарите ще се монтират бордюри и тротоарни плочи на пясъчна възглавница.

При застрояването ще се спазят нормативите за "*предимно производствена*

*зона"* :

* плътност (процент) на застрояване (П застр.) - 80 %;
* озеленена площ (П озел.) - от 20 % . Една трета от озеленяването ще се осигури с висока дървесна растителност;
* интензивност на застрояване (К инт.) - 2,5.

Не се предвижда сградите да имат подземен или полуподземен етаж.

Като подземно съоръжение се предвижда единствено изграждането на резервоар за противопожарни нужди.

Минималната дълбочина на фундиране ще е 80 см под нивото на вертикалната планировка, като дълбочината на фундиране ще е минимум 20 см в носещ земен пласт.

Климатизацията на производствените и битови помещения ще се осъществи чрез изграждане на система от отоплителни, климатични и вентилационни инсталации за целогодишно поддържане на комфортен микроклимат.

Машините, които изискват локална вентилация ще са капсуловани и праха и стърготините ще се отвеждат в предвидените за целта филтри – прахоуловители. Общообменна вентилация се предвижда във всички производствени помещения.

**Технологичен цикъл на производство:**

***Производство на мебели – корпус 1***

* Материалите, плоскостите от различен тип, масивна дървесина, обков и др. се

доставят с автотранспорт до складовете за материали;

* Плоскости, покрития и др, се зареждат в „Автоматичен склад за плоскости“;
* Мебелен обков – механизми, панти, сглобки и др. се зареждат в „Склад Обков“;
* Доставни изделия – метални изделия, стъкла, столове, рекламни материали и др. се

зареждат в „Склад Доставни изделия“;

* Основната механична обработка на материалите за мебелите се извършва в цех

„Механична обработка“ включващ следните звена:

**-** Разкрояване

- Право кантиране

- Обло кантиране

- Разпробиване

- CNC и нестинг обработки

- Преси – пресоване на детайли и покрития към плоскостите

- Подготовка за боядисване

- Ръчно Боядисване

- Автоматично боядисване

- Обработка на масивна дървесина - Дърводелска работилница

* Окомплектовка на поръчките в буферните зони с всички детайли от цех „Механична обработка“, обков от „Склад Обков“ и всичко останало необходимо за поръчката от „Склад Доставни изделия“;
* Монтаж - мебелите по проекти се сглобяват изцяло (100%) в зоните за монтаж. При поръчките за мебели с повърхностни покрития се извършва предварителен монтаж, демонтаж и повторен монтаж след боядисване;
* Подготовка за експедиция, опаковка, палетизиране и експедиция - Готовите мебели се почистват, извършва се качествен контрол, след което се опаковат с транспортна лека опаковка. Опакованите мебели се подреждат на палети, след което се чемберосват. Товаренето се извършва с мотокар. Транспортът е с тирове и др. превозни средства от външни транспортни фирми .

***Производство на метални изделия - корпус 2***

* Материалите - листове, тръби и прътове се доставят с автотранспорт до „Склад материали“;
* Основната механична обработка се извършва в два потока:

- Обработка на листов материал;

- Обработка на тръбен материал;

Следва обработка в „Заваръчно отделение“ и „Шлосерно отделение“;

* Прахово боядисване - изработените изделия се боядисват в камера за прахово боядисване;
* Готовите боядисани изделия се извозват в зона „Монтажно“ и „Буферна зона на цех металообработка“ за последващ монтаж или директно към „Склад Готова Продукция“ в корпус 1.

***За извършване на цялостната дейност ще се използват следните материали:***

***За производството на мебелите****:* ПДЧ - мебелни плоскости от слепени дървесни частици, МДФ плоскости с различни покрития, шперплат, масивна дървесина.

***За производството на метални изделия*** - профили, тръби, листов материал от черни и цветни метали.

В производството ще се използват бои на различна основа, разтворители, прахови бои, лепила за дърво и др. Вида на използваните материали и тяхното количество зависят от изпълняваните поръчки и на този етап не могат да се определят.

Както основните изходни материали така и спомагателните и опаковъчни материали ще се закупуват преди изпълняването на дадена поръчка и ще се влагат изцяло в производството. Поради този начин на работа, в сградите не са предвидени складове за материали, а само за покупни изделия, които се влагат в мебелите по желание на клиента.

***Водоснабдяване***

Предвижда се изграждане на собствен водоизточник на подземни води за водоснабдяване на обектите с вода за измиване на помещения и санитарни възли, производствени и противопожарни нужди. Над сондажа ще се изгради бункерна помпена станция с водомерен възел и потопяема помпа, която да захранва водоем, в който ще се съхраняват следните обеми водни количества:

* обем за спринклерна инсталация – по предварителни данни с обем около 500 м3;
* обем за битови и противопожарни нужди, предназначен за измиване на помещения и санитарни възли на персонала, вътрешносградните противопожарни касети и площадковият водопровод на външните пожарни хидранти, с приблизителен обем около 100 м3.

На този етап предстои геодезическо замерване на местоположението на сондажа и изготвяне на обосновка за водовземането с цел подготовка на документите за откриване на процедура по издаване на разрешително за водовземане от подземни води на основание чл. 52, ал. 1, т. 4 и чл. 44, ал. 1, във връзка с чл. 50, ал. 7 и ал. 8 и чл. 60 от Закона за водите и Наредба № 1 за проучване, ползване и опазване на подземните води.

Питейното водоснабдяване ще се осигурява от фирма - доставчик на бутилирана вода или чрез диспенсери.

***Канализация***

На обекта се предвижда да се изгради разделна канализация – за битови и дъждовни отпадъчни води.

Производственият процес не генерира отпадъчни води.

Предвижда се изграждане на ПСОВ (с предполагаем капацитет – 40 куб.м/ден) за битовите отпадъчни води. Пречистените отпадъчни води чрез външен колектор с дължина L=1 300 м ще се заустват в повърхностен воден обект след провеждане на процедура за издаване на разрешително за ползване на воден обект за заустване на отпадъчни води в повърхностни води на основание чл. 46, ал. 1, т. 3, буква “а” и чл. 52, ал. 1, т. 4, чл. 60, ал. 1 и чл. 61, ал. 1 от Закона за водите,

Дъждовните отпадъчни води от паркингите и обслужващите пътища ще преминават през каломаслоуловител, след което ще се съберат с пречистените битови отпадъчни води, преди заустване.

***Електроснабдяване***

Очакваната потребна електрическа мощност е 1400kW. За нейното осигуряване в имота на ВЪЗЛОЖИТЕЛЯ ще се изгради трафопост, с два броя трансформаторни машини по 800kVA.

Външното електрозахранване ще се осъществи с подземен кабел 20kV, от разпределителната мрежа на Ер Юг ЕАД. На имотна граница ще се монтира БРУМ (беттонна разбределителна уредба мерене).

За електроснабдяване на обектите се предвижда изграждане и на ФЕЦ с обща инсталирана мощност - до 1 MWp, мрежова с отдаване на излишъка към електропреносната мрежа. Централата ще бъде с AC генераторна мощност –до 800 kW, тип на модулите: 1 835 бр.\* 545 Wp ~ 1 000 kWp, 10 бр.\* 100 kW инвертори, с генерирано напрежение - 0,4/0.231 kV.

Намерението е фотоволтаичните панели да се монтират върху покривите на сгради корпус1 и корпус 3 . Монтажът върху покривните конструкции ще се извърши при запазване на тяхната цялост и изолационни способности, и само след като е проведено обстойно конструктивно обследване на състоянието им.

При строежа на обектите ще се извършват изкопни работи на дълбочина до 1 метър, без използване на взрив.

Производството ще се обслужва от следния персонал :

* 140 мъже и 20 жени на две смени в Корпус 1
* 30 мъже и 10 жени на две смени в Корпус 2
* администрация – 35 мъже и 15 жени на една смяна.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:**

За реализацията на проекта ще бъдат изготвени всички необходими документи съгласно изискванията на чл. 108 от ЗУТ.

Водовземането от собствен водоизточник от подземни води подлежи на уведомителен режим - разрешително за водовземане от подземни води на основание чл. 52, ал. 1, т. 4 и чл. 44, ал. 1, във връзка с чл. 50, ал. 7 и ал. 8 и чл. 60 от Закона за водите и Наредба № 1 за проучване, ползване и опазване на подземните води.

**4. Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Предвижда се инвестиционното предложение да се реализира в ПИ 87240.17.61, 87240.17.62, 87240.17.63, 87240.17.64, 87240.17.65 с обща площ 67 500 кв.м по КК на с. Ягодово, местност Чардака, община Родопи, област Пловдив. Имотите са собственост на Възложителя и представляват земеделски земи, категория - 4,с начин на трайно ползване „нива“.



***Местоположение на имотите (със синьо), в които ще се реализира ИП***

******

***Местоположение на ИП, спрямо най-близко разположените елементи на Националната екологична мрежа (НЕМ)***

Имотите не попадат в границите на защитени територии и/или защитени зони. Най – близко разположените такива са:

- Съгласно Закона за биологичното разнообразие: защитена зона (ЗЗ) по Директивата за опазване на местообитанията: BG0000578 „Река Марица“, разположена на около 0,50 км в северна посока и BG0000194 „Река Чая“ на около 1,50 км в източна посока.

- Съгласно Закона за защитените територии: Природна забележителност (ПЗ) „Данов хълм“ разположена на около 8,15 км в западна посока, „Хълм на освободителите“ на около 8,70 км и „Младежки хълм“ на около 9,20 км.

**5. Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови***).**

По време на строителството ще се използват инертни материали, закупени от търговската мрежа.

Водоснабдяването на обектите ще се осъществи от собствен водоизточник на подземни води за водоснабдяване на обектите с вода за измиване на помещения и санитарни възли, производствени и противопожарни нужди след приключване на процедура по издаване на разрешително за водовземане от подземни води на основание чл. 52, ал. 1, т. 4 и чл. 44, ал. 1, във връзка с чл.50, ал. 7 и ал. 8 и чл. 60 от Закона за водите и Наредба № 1 за проучване, ползване и опазване на подземните води.

Питейното водоснабдяване ще се осигурява от фирма - доставчик на бутилирана вода или чрез диспенсери.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

При реализацията на ИП не се очакват емисии на приоритетни и/или опасни вещества, описани в *Приложение № 1 към чл. 1, ал. 2 на Наредба за стандарти за качество на околната среда за приоритетни вещества и някои други замърсители (обн., ДВ, бр. 88 от 9.11.2010 г., посл.изм. и доп., бр. 97 от 11.12.2015 г.),* които да осъществяват контакт с води.

**7. Очаквани общи емисии на вредни вещества във въздуха по замърсители:**

По време на изграждане на обекта на ИП се очакват неорганизирани прахови емисии. Те ще бъдат с ниска интензивност през периода на строителство, с пълна обратимост на въздействието.

Всички емисии от производствените и горивни процеси ще бъдат организирани след което ще се изпускат в атмосферния въздух.

Машините които изискват локална вентилация ще са капсуловани и праха и стърготините ще се отвеждат в предвидените за целта филтри – прахоуловители. Общообменна вентилация ще има в цеховете за боядисване и прахови покрития.

Предвижда се централизирана система на фирма HOVAL SP - 9 топлообменник на директно изпарение с използване на фреон като топло- и студоносител и неговото изпарение (летен режим) и кондензация (отоплителен режим) директно в топлообменника на климатичния апарат.

В котелното помещение ще бъде ситуиран водогреен котел, който ще се използва за отопление и ще работи с екологично чисто твърдо гориво (пелети).

**8. Отпадъци, които се очаква да се генерират, и предвиждания за тяхното третиране:**

**По време на строителството** се очаква генериране на следните строителни отпадъци**:**

***Изкопани земни маси*.** Отпадъкът ще се образува при изкопните дейности . Част от тях ще се използват за обратна засипка, а останалата част ще се извозват за депониране на определеното за целта депо.

***Смесени отпадъци от СМР*.** Отпадъците ще се образуват при изграждане на обекта. Отпадъкът ще се предава приоритетно за оползотворяване.

***Смесени битови отпадъци*.** Те ще се образуват от битовата дейност на работниците.

**През експлоатационния период** ще се образуват;

* ***Битови отпадъци***, които ще се събират и ще се извозват на определено за целта депо от фирма притежаваща изискуемия документ по ЗУО.
* ***Дървесните отпадъци*** – маломерни парчета от дървесни плоскости, плътна дървесина, дървени стърготини, талаш, фурнир, опаковъчни материали /хартия, велпапе. Дървесните отпадъци ще се събират в контейнери и ще се предават на оторизирани фирми.
* ***Отпадъци от опаковки*** – хартиени, пластмасови и/или дървени опаковки от разопаковане на суровини и /или материали
* ***Опаковки и/или абсорбенти, съдържащи опасни*** вещества – опаковки от използвани бои, лакове, разтворители и др.

Всички генерирани отпадъци ще бъдат класифицирани по надлежния ред съгласно ЗУО и Наредба № 2 от 23 юли 2014 г. за класификация на отпадъците (обн. ДВ. бр.66 от 8 Август 2014 г., посл. изм. и доп. ДВ. бр.53 от 8 Юли 2022 г.).

Всички отпадъци, образувани по време на строителството и експлоатацията на обекта, ще се предават за последващо транспортиране и третиране на лица, притежаващи документ съгласно чл. 35 от ЗУО.

**9. Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

Характерът на дейността не предполага образуване на производствени отпадъчни води.

Предвижда се изграждане на ПСОВ (с предполагаем капацитет – 40 куб.м/ден) за битовите отпадъчни води. Пречистените отпадъчни води ще се заустват в повърхностен воден обект след провеждане на процедура за издаване на разрешително за ползване на воден обект за заустване на отпадъчни води в повърхностни води на основание чл.46, ал.1, т.3, буква “а” и чл.52, ал.1, т.4, чл.60, ал.1 и чл.61, ал.1 от Закона за водите,

Дъждовните отпадъчни води от паркингите и обслужващите пътища ще преминат през каломаслоуловител, след което ще се събират с пречистените битови отпадъчни води, преди заустване.

**10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

Към настоящият момент не е взето решение за видовете химични вещества и смеси, които ще се използват и съхраняват на площадката. След започване на работа и прецизиране на информацията, ще бъде извършена класификация по смисъла на чл. 103 за веществата и смесите, които попадат в обхвата на Приложение №3 от ЗООС.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):………………………………………………………………………………………………………

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: …………………. Уведомител: …………………………

(подпис)